AIŠKINAMASIS RAŠTAS

Dėl savivaldybės turto išnuomojimo viešojo konkurso būdu

1. Parengto tarybos sprendimo projekto tikslai ir uždaviniai:

 Parengto sprendimo projekto tikslas – išnuomoti savivaldybės ilgalaikį materialųjį turtą:

* 1. 91,57 kv. m ploto patalpas administraciniame - parduotuvės pastate, esančiame Molėtų r. sav., Molėtų m., Amatų g. 4, 5 metų terminui, nustatant pradinę 1 kv. m nuomos kainą 2,00 Eur per mėnesį;
	2. 17,86 kv. m ploto patalpas administraciniame pastate, esančiame Molėtų r. sav., Molėtų m., S. Dariaus ir S. Girėno g. 4, 5 metų terminui, nustatant pradinę 1 kv. m nuomos kainą 2,00 Eur per mėnesį.
1. Siūlomos teisinio reguliavimo nuostatos:

Molėtų rajono savivaldybės ilgalaikio materialiojo turto viešojo nuomos konkurso ir nuomos be konkurso organizavimo ir vykdymo tvarkos aprašo 8 punktas reglamentuoja, kad Savivaldybės turtas, kuris nenaudojamas Savivaldybės funkcijoms atlikti gali būti išnuomojamas viešojo nuomos konkurso būdu. Sprendimu bus nustatyta, kad bus paskelbtas viešas nuomos konkursas, turtas bus išnuomotas komercinei ir administracinei arba prekybos paslaugų veiklai, sprendime nurodytomis sąlygomis.

1. Laukiami rezultatai:

Patalpos bus išnuomotos, tinkamai prižiūrėtos ir naudojamos atitinkamai nurodytai veiklai vykdyti. Už nuomą bus gaunamos lėšos ir apskaitomos savivaldybės biudžete.

1. Lėšų poreikis ir jų šaltiniai:

Lėšų poreikio nėra.

1. Kiti sprendimui priimti reikalingi pagrindimai, skaičiavimai ar paaiškinimai.

Paskaičiuota pradinė nuomos kaina, vadovaujantis Savivaldybės tarybos nustatytomis Nuompinigių už Savivaldybės ilgalaikio ir trumpalaikio materialiojo turto nuomą skaičiavimo taisyklėmis:

* 1. 91,57 kv. m ploto patalpoms administraciniame - parduotuvės pastate, esančiame Molėtų r. sav., Molėtų m., Amatų g. 4, paskaičiuota nuomos kaina 0,94 Eur per mėnesį. Atsižvelgiant į tai, kad nuomos rinkos kaina Molėtų mieste 2-5 Eur už 1 kv. m, siūloma Molėtų rajono savivaldybės tarybai nustatyti 2,00 Eur/1kv. m;
	2. 17,86 kv. m ploto patalpoms administraciniame pastate, esančiame Molėtų r. sav., Molėtų m., S. Dariaus ir S. Girėno g. 4, paskaičiuota nuomos kaina 0,82 Eur per mėnesį. Atsižvelgiant į tai, kad nuomos rinkos kaina Molėtų mieste 2-5 Eur/1 kv. m, siūloma Molėtų rajono savivaldybės tarybai nustatyti 2,00 Eur/1kv. m;

Sprendimo 1.1 papunktyje nurodytas valstybės turtas buvo perduotas Molėtų rajono savivaldybei savarankiškosioms funkcijoms įgyvendinti. Šiuo metu rengiamas pastato rekonstrukcijos projektas, kurį įgyvendinus patalpos bus naudojamos savivaldybės funkcijoms įgyvendinti. Siekiant, kad savivaldybės turtas būtų racionaliai naudojamas, Administracija siūlo dalį patalpų išnuomoti iki jų pritaikymo savivaldybės veiklai.

Molėtų rajono savivaldybės turto pripažinimo nereikalingu arba netinkamu (negalimu) naudoti komisijos 2022 m. gegužės 24 d. daiktų apžiūros pažyma Nr. T21-10 pripažintas nereikalingu savivaldybės veiklai ir pateiktas siūlymas direktoriui dėl turto naudojimo. Molėtų rajono savivaldybės administracijos direktoriaus 2022 m. gegužės 25 d. įsakymu Nr. B6-607 „Dėl Molėtų rajono savivaldybės turto pripažinimo nereikalingu“ turtas pripažintas nereikalingu savivaldybės veiklai ir siūlymas Molėtų rajono savivaldybės tarybai nurodytą turtą išnuomoti teisės aktų nustatyta tvarka.